கேள்வி: கூகுள் குட்டப்பா - கதைக்களம் என்பது என்ன?
பதில்: சுப்பிரமணி கவுண்டர் ஒரு பிடிவாதம் மிக்க ஒரு முதியவர். எந்தவொரு புது யுக தொழில்நுட்பத்தையும் ஏற்க மிகவும் தயங்குவார். அவர் தன் மகன் ஆதித்யன் என்ற ஆதியுடன் கோயம்புத்தூர் வசித்து வருகிறார். ஆதி ஒரு இயந்திர பொறியாளர். சுப்பிரமணி தனது கடைசி நாட்களில் தன் மகன் தன்னுடனே வசிக்க வேண்டும் என்று விரும்புகிறார். அதனால் தன் மகன் எந்த வேலைக்கு விண்ணப்பிக்கவும், கிடைக்கும் எந்த வேலை வாய்ப்பையும் ஏற்கவிடாமலும் செய்கிறார். ஆதி, விரக்தியடைந்து, ஜெர்மனிக்குச் செல்ல விரும்புகிறான். ஏனெனில் அங்குள்ள ஒரு தானியங்கியல் நிறுவனத்தில் அவனுக்கு வேலை கிடைக்கிறது. இது தந்தைக்கும் மகனுக்கும் இடையே வாக்குவாதத்தை ஏற்படுத்துகிறது, ஆனால் ஆதி ஜெர்மனிக்குச் செல்வதை தந்தையால் தடுக்க முடியவில்லை. ஜெர்மனியில் இருக்கும்போது, ஆதி இலங்கைத் தமிழர் பெண்ணான தரணியைச் சந்திக்கிறார். அவர்களிடையே ஒரு நெருங்கிய பிணைப்பு உருவாகிறது. மேலும் தரணி ஆதியிடம் தன் தந்தை ஆல்சைமர் நோய் நோயால் இறந்ததைப் பற்றிச் சொல்கிறாள். ஆதி ஜெர்மனியில் இருக்கும்போது, அவரது உறவினரான பாபு தொலேபேசியில் அழைத்து சுப்ரமணிக்கு உடல்நிலை சரியில்லாமல் இருப்பதாக கூறுகிறார். ஆதி தன் தந்தையை கவனித்துக் கொள்ள முடியாத குற்ற உணர்ச்சிக்கு ஆட்படுகிறான். மேலும் அவன் தரணியுடனும், தன் முதலாளியுடனும் தான் ராஜினாமா செய்ய விரும்புவது குறித்து விவாதிக்கிறான். அவன் முதலாளி ஆதியின் தந்தையின் கடினமான காலத்தில் அவரைக் கவனித்துக் கொள்ள ஒரு யந்திர செவிலியரை அவனுக்கு அறிமுகப்படுத்துகிறார். ஆதி தன் தந்தையை கவனித்துக் கொள்ள புதிய ஆண்ட்ராய்டு எந்திரனுடன் வீடு திரும்புகிறார். சுப்பிரமணி முதலில் எந்திரனை ஏற்றுக்கொள்ள தயங்கினாலும், அதைக் கண்டு சற்று பயந்தாலும், இறுதியில் அந்த எந்திரன் மீது ஒரு வலுவான பிணைப்பை ஏற்படுத்திக் கொள்கிறார். பின்னர், எதிர்பாராத விதமாக, அதனுடன் மிகவும் பற்று கொள்கிறார். அதற்கு குட்டப்பா என்று பெயரிடுகிறார். அது உள்ளூர் மக்களிடையே சில குழப்பங்களை ஏற்படுத்துகிறது, ஏனெனில் குட்டப்பன் என்ற மற்றொரு மனிதரும் அந்த ஊரில் உள்ளார். மெதுவாக, எந்திரன் சுப்ரமணியின் இதயத்தில் ஈடு இணையில்லாத அளவுக்கு நெருக்கமாகிறது. குட்டப்பாவும் சுப்பிரமணி தன் முன்னாள் காதலி பவித்ராவுடன் தொடர்பு கொள்ள உதவுகிறது. விரைவில், சுப்பிரமணி குட்டப்பாவை தன் சொந்த மகனாகப் பார்க்கத் தொடங்குகிறார். இருப்பினும், ஆதி தன் தந்தை குறித்து மிகவும் கவலைப்படுகிறான். எனவே, அவன் தனது வேலையை விட்டுவிட்டு தாராணியுடன் வீட்டிற்குத் திரும்பிவர முடிவு செய்கிறான். குட்டப்பா இல்லாமல் அவரது அன்றாட வேலைகளைச் செய்யுமாறு தன் தந்தையை சுப்பிரமணியை ஆதி கூறுகிறான். ஆதியுடன் உணவு உண்ட பிறகு, தாரணி பழுதடைந்த குட்டப்பாவின் பகங்களை சரிசெய்வதைப் பார்க்கிறார். இதைக் கண்டு கோபமடைந்த சுப்பிரமணி அதைத் தடுக்க முயற்சிக்கிறார். ஆதி அவரைத் தடுக்கிறான். ஆதி என்ன விளையாடுகிறாயா என்று சுப்பிரமணி ஆவேசமாகக் கேட்கிறார், ஆதி இறுதியில் குட்டப்பா உங்களைக் கொன்றுவிடும் என்று கோபப்படுகிறான். ஆதியால் தன்னைக் கவனித்துக் கொள்ள முடியாவிட்டாலும், குறைந்தபட்சம் குட்டப்பாவையாவது அதைச் செய்ய விடுங்கள் என்று சுப்பிரமணி கத்துகிறார். விரக்தியடைந்த ஆதி, இப்போது குட்டப்பாவை அதன் முந்தைய நிலைக்கு மீட்டெடுக்கிறார். அன்று இரவு, தரணியும் ஆதியும் முன்பு வடிவமைக்கப்பட்ட எந்திரன் தன் வயதான வாடிக்கையாளரை கழுத்தை நெரித்து கொல்லும் காணொளிக் காட்சிகளைப் பார்க்கிறனர். அவர்கள் பயந்துபோய் பார்க்கையில், சுப்பிரமணியும் குட்டப்பாவும் காணாமல் போயிருப்பதைக் காண்கிறனர். சுப்பிரமணி குட்டப்பாவுடன் காடு பாதையில் கோயிலுக்குச் செல்கிறார். இதற்கிடையில், சுப்பிரமணியையும், குட்டப்பாவையும் தேடி ஆதியும் தரணியும் பாபுவுடன் காட்டுக்கு வருகின்றனர். பயணத்திற்கு இடையில் குட்டப்பா சுப்பிரமணியிடம் ஆதி சொன்னது சரிதான் என்றும், தான் ஒரு மனிதன் அல்ல என்றும், தங்களுக்கு உதவுவது தன் வேலை என்றும் கூறுகிறது. குட்டப்பா அப்படிச் சொல்லும்போது சுப்பிரமணி உணர்ச்சிவசப்பட்டு மனம் உடைந்து போகிறார். இப்போது ஊரில் சுப்பிரமணியின் எதிரியாக உள்ள ராகுல் குட்டப்பாவைத் தாக்குகிறார். அப்போது ஆதி அவர்கள் உள்ள இடத்திற்கு வந்து சேருகிறான். குட்டப்பாவின் உள்ளமைக்கப்பட்ட பாதுகாப்பில் ஏற்பட்ட அனிச்சையான பாதிப்பினால், குட்டப்பா ஆதியின் கழுத்தை நெரிக்கிறது. இருப்பினும், சுப்பிரமணி ஆதியைக் காப்பாற்றுகிறார். குட்டப்பா செயலிழக்கிறது. சுப்பிரமணி, ஆதி, தரணி, பாபு ஆகியோர் வீட்டிற்குப் புறப்படுகின்றனர். ஆதியின் மோட்டார் சைக்கிளின் பின்புறத்தில் இருக்கும்போது, சுப்பிரமணி கண்ணீர் மல்க ஆதியைப் பார்க்கிறார். சுப்ரமணிக்காக காத்திருந்த பவித்ரா இப்போது சுப்ரமணியின் சுயவிவரப் படத்தைப் பார்க்கிறாள்.
கேள்வி: கூகுள் குட்டப்பா - தயாரிப்பு பற்றி நீங்கள் என்ன அறிந்துள்ளீர்கள்?
பதில்: கே. எஸ். ரவிக்குமார் முன்னாள் உதவி இயக்குநர்களான சபரி, சரவணன் ஆகியோர் 2019 மலையாளத் திரைப்படமான ''ஆண்ட்ராய்டு குஞ்சப்பன் வெர்சன் 5.25'' ஐ தமிழில் மறுஆக்கம் செய்ய விரும்பினர். ரவிக்குமாரை படத்தில் நடிக்க அணுகினர். ஆனால் இந்த இயக்குநர்களால் படத்திற்கான தயாரிப்பாளரைக் கண்டடைய முடியவில்லை. எனவே ரவிக்குமார் படத்தைத் தயாரிக்க ஒப்புக்கொண்டு மறுஆக்க உரிமையை வாங்கினார். படத்தின் முதன்மை ஒளிப்பதிவு 2021 சனவரியில் தொடங்கியது, பெரும்பாலான காட்சிகள் தென்காசி, குற்றாலம் மற்றும் அருகிலுள்ள இடங்களில் படமாக்கப்பட்டன. ஏப்ரல் மாதம் ஒரு வெளிநாட்டில் 10 நாள் படப்பிடிப்பை நடத்த குழு திட்டமிட்டது. இந்தப் படத்திற்கு ஆரம்பத்தில் ''கூகிள் குட்டப்பன்'' என்று பெயரிடப்பட்டது, பின்னர் ''கூகுள் குட்டப்பா'' என்று மாற்றப்பட்டது.
கேள்வி: கூகுள் குட்டப்பா - இசை பற்றி தகவல் சொல்.
பதில்: ''கூகுள் குட்டப்பாவிற்கான'' பின்னணி இசை, பாடல் இசை ஆகியவற்றை ஜிப்ரான் அமைத்தார். முதல் தனிப்பாடலான "பொம்ம பொம்ம" 2021 திசம்பர் 25 அன்று வெளியிடப்பட்டது இரண்டாவது தனிப்பாடலான "அலை அலை" 2022 சனவரி 21 அன்று வெளியிடப்பட்டது.